Diari Oficial de la Generalitat Valenciana


Sumari del DOGV 7663, del 23-11-2015 (2015/9502)

DECRET 209/2015, de 20 de novembre, del Consell, pel qual s'aprova l'alteració dels termes municipals de Palmera i l'Alqueria de la Comtessa.
---------------------------------------------------------------------------------------------------------------------------------------------

### Dades del document

Número de DOGV
:   7663

Data del DOGV
:   23-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9502


Data del document
:   20-11-2015

Organisme emissor
:   Presidència de la Generalitat

Tipus de document
:   Decret

Descriptors 

:   * Alqueria de la Comtessa, l'
    * Palmera
    * municipi

DECRET 209/2015, de 20 de novembre, del Consell, pel qual s'aprova l'alteració dels termes municipals de Palmera i l'Alqueria de la Comtessa. [2015/9502]  
D'acord amb allò que disposa l'article 14 de la Llei 8/2010, de 23 de juny, de la Generalitat, de Règim Local de la Comunitat Valenciana, els ajuntaments de Palmera i l'Alqueria de la Comtessa han tramitat un procediment d'alteració dels respectius termes municipals, acollint-se al procediment de tramitació voluntària i conjunta previst en l'article 10 del Reglament de Població i Demarcació Territorial, aprovat pel Reial Decret 1690/1986, d'11 de juliol.  
  
La línia límit intermunicipal d'ambdós municipis discorria pel llit de l'anomenat Barranc de Palmera, el traçat del qual, en un punt determinat del seu recorregut, dibuixava una corba o meandre que provocava la incursió en forma de tascó del terme municipal de l'Alqueria de la Comtessa en el de Palmera. Es justifica l'alteració en el fet que, com a conseqüència d'una avinguda fluvial, el llit del barranc va patir una notable modificació en eixe punt del recorregut, adoptant un traçat recte i provocant que bona part d'aquella porció del terme municipal de l'Alqueria de la Comtessa resultara separada i aïllada de la resta del terme municipal pel nou traçat del barranc. Posteriorment, el barranc, en eixe punt, va ser canalitzat per mitjà de murs de formigó, de manera que el llit d'aquest, ja per si mateix de molt difícil accés per la seua profunditat, resultara pràcticament infranquejable. Es dóna la circumstància, a més, que l'Ajuntament de Palmera és titular propietari de la porció segregada del municipi veí, de 1.268 m² de superfície, terreny que està integrat en un espai públic. L'afecció territorial resulta inapreciable i no genera càrregues o obligacions econòmiques entre els municipis afectats ni respecte de tercers.  
  
La nova línia límit, en el sector afectat, continuarà discorrent per l'eix del nou traçat del barranc, per la seua consistència física i claredat.  
  
En conseqüència, els objectius que es perseguixen amb l'alteració proposada i les causes que la justifiquen es troben previstos en els articles 7.1.a i 16.1.d de la Llei 8/2010, de 23 de juny, de la Generalitat, de Règim Local de la Comunitat Valenciana.  
La resolució definitiva del procediment adoptarà la forma de decret del Consell, d'acord amb allò que disposa l'article 14.5 de la Llei 8/2010, de Règim Local de la Comunitat Valenciana.  
Per tot això, segons que disposen els articles 33 de la Llei 5/1983, de 30 de desembre, de la Generalitat, del Consell, i 14 de la Llei 8/2010, de 23 de juny, de la Generalitat, de Règim Local de la Comunitat Valenciana, a proposta del president de la Generalitat, conforme amb el Consell Jurídic Consultiu de la Comunitat Valenciana, i amb la deliberació prèvia del Consell en la reunió del dia 20 de novembre de 2015,  
  
  
DECRETE  
  
Article 1. Aprovació de l'alteració proposada  
Aprovar l'alteració dels termes municipals de Palmera i l'Alqueria de la Comtessa per concórrer els requisits materials i de necessitat previstos en la legislació vigent.  
  
Article 2. Abast de l'alteració aprovada  
El traçat de la línia límit intermunicipal resultant de l'alteració aprovada continuarà sent l'eix del llit del barranc de Palmera en el seu actual traçat.  
  
DISPOSICIÓ ADDICIONAL  
  
Única. Facultats d'aplicació i execució  
S'autoritza la persona titular de la Secretaria Autonòmica de Presidència perquè adopte les mesures que siguen necessàries per a l'aplicació i execució d'aquest decret.  
DISPOSICIONS FINALS  
  
Primera. Eficàcia  
Aquest decret tindrà efectes des de l'endemà de la publicació en el Diari Oficial de la Comunitat Valenciana.  
  
Segona. Règim de recursos  
Contra el present decret, els interessats podran interposar directament recurs contenciós administratiu, en el termini de dos mesos des de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Potestativament, recurs de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que l'interessat siga una administració pública no es pot interposar recurs en via administrativa, sense perjudici del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque el present decret, en el termini de dos mesos comptats des de l'endemà de la notificació o publicació, si és el cas, en el Diari Oficial de la Comunitat Valenciana.  
  
Tot això sense perjudici que els interessats puguen exercir qualsevol altra via que estimen oportuna.  
  
València, 20 de novembre de 2015  
  
El president de la Generalitat,  
XIMO PUIG I FERRER